

ภาพข่าวประชาสัมพันธ์

**เอสซีจีหนุนพลังชุมชน สร้างโอกาส เพิ่มช่องทางขายผลิตภัณฑ์ชุมชน**

**ในงาน “SOOKSIAM สุขรักษ์โลกปี 2”**

เอสซีจี เดินหน้าลดเหลื่อมล้ำ สร้างโอกาส เพิ่มช่องทางจัดจำหน่ายผลิตภัณฑ์ชุมชน สนับสนุนโครงการ “พลังชุมชน” ร่วมออกบูทในงาน “SOOKSIAM สุขรักษ์โลกปี 2” นำผลิตภัณฑ์แปรรูปในท้องถิ่นคุณภาพสูง และสินค้ารักษ์โลก กว่า 200 รายการทั่วไทย อาทิ ผ้าย้อมดินถิ่นครูบา จ.ลำพูน ผ้ามัดย้อม จ.ระยอง ผลิตภัณฑ์จากผ้า Eco print จ.พะเยา ชะลอมผลไม้จากการบูร จ.พิษณุโลก วินิการ์แก้วมังกร บ้านนาขวัญ จ.เชียงราย กล้วยหอมทองแปรรูป จ.แพร่ ขนมกุ๊กไก่ไส้สับปะรด จ.ลำปาง ปลาส้มแปรรูป จ.อุดรธานี ไอศกรีมอารมณ์ดี ข้าวเหนียวมูนมะม่วง จ.กาฬสินธุ์ น้ำผึ้งดอกรักแรกพบ จ.นครศรีธรรมราช กระบกเคลือบคาราเมล   
จ.อุบลราชธานี ผัดไทยขวัญจิรา โจ๊กข้าวออร์แกนิค Chana น้ำมะม่วงหาวมะนาวโห่/อะโวคาโด และ  
ทุเรียนทองผาภูมิ จ.กาญจนบุรี มาจำหน่าย ณ บริเวณลานเมือง 2 เมืองสุขสยาม ชั้น G ไอคอนสยาม   
ตั้งแต่วันนี้ – 31 ก.ค. 66

โครงการ “พลังชุมชน” หลักสูตรอบรมวิสาหกิจชุมชนตามหลักปรัชญาเศรษฐกิจพอเพียง เพื่อส่งเสริมการพัฒนาศักยภาพให้ชุมชน ด้วยการให้ความรู้คู่คุณธรรม นำไปสู่การปรับเปลี่ยนวิธีคิด ให้ชุมชนพึ่งพาตนเอง โดยใช้หลักการตลาด เช่น แปรรูปผลิตภัณฑ์ในท้องถิ่น ให้มีมูลค่าเพิ่มและตรงใจผู้บริโภค ขยายช่องทางการจัดจำหน่ายสินค้าที่หลากหลายอย่างการ ขายออนไลน์ ปัจจุบัน มีผู้เข้าร่วมอบรม 650 คนจาก 14 จังหวัด เกิดรายได้เพิ่ม 4-5 เท่า จาก 1,150 ผลิตภัณฑ์ การจ้างงาน 3,410 คน นำไปสู่การส่งต่อความรู้ 26,310 คน เกิดเป็นเครือข่ายชุมชนเข้มแข็ง พร้อมส่งต่อองค์ความรู้สู่คนรุ่นใหม่ ช่วยลดความเหลื่อมล้ำตามแนวทาง ESG 4Plus ทั้งนี้ เอสซีจีได้ตั้งเป้าลดความเหลื่อมล้ำในสังคม 50,000 คน ภายในปี 2573

ผู้สนใจสามารถสนับสนุนชุมชน โดยเลือกซื้อสินค้าขึ้นชื่อของแต่ละจังหวัด และแหล่งท่องเที่ยวทั่วไทย ได้ที่ E-CATALOG <https://www.scg.com/sustainability/csr/ecatalog/>

**---------------------------------------------------------**